Nova convocatòria del concurs literari Premis Literaris Vila de Paterna “LI Jocs Florals”
21/04/2015

# Nova convocatòria del concurs literari Premis Literaris Vila de Paterna “LI Jocs Florals”

21.04.2015

El termini de presentació de sol•licituds finalitzarà el pròxim dia 2 de juny

Un any més arriba al municipi el concurs literari Premis Literaris Vila de Paterna “LI Jocs Florals” organitzat per l’Ajuntament de Paterna a través de l’Àrea de Promoció i Dinamització. Amb més de 10 categories de premis tant en prosa com en poesia, és un dels certàmens més tradicionals de Paterna i des de fa més de 50 anys s’encarrega de mantindre la tradició i contribuir a la creativitat literària i artística del municipi.

Els interessats a participar poden presentar els seus treballs fins al pròxim dia 2 de juny o bé directament en el departament organitzador o mitjançant sol•licitud en el Registre General de l’Ajuntament.

Premis a què es pot optar:

PREMIS DE POESIA: (escrits en valencià)

Flor Natural: a la millor composició poètica de tema i metre lliures, amb una extensió mínima de 100 versos, dotat amb 1.000 €. Patrocina: Ajuntament de Paterna, Regidoria de Política Lingüística.

Torre d'Or: Premi Regina de les Festes 2015, a la millor composició poètica amb metre lliure i amb una extensió mínima de 50 versos, dedicat a Paterna, dotat amb 400 €. Patrocina: Ajuntament de Paterna, Regidoria de Política Lingüística.

Torre d'Argent: millor composició poètica amb metre lliure i amb una extensió mínima de 50 versos dedicat al Santíssim Crist de la Fe i a Sant Vicent Ferrer, dotat amb 400 €. Patrocina: Andreu Barberá S.L.

PREMIS DE PROSA:

Premi Ajuntament de Paterna: “Estudi monogràfic sobre un tema de Paterna i/o de la comarca de l'Horta Nord”, escrit en valencià, amb una extensió mínima de 30 fulls i dotat amb 700 €. Patrocina: Ajuntament de Paterna, Regidoria de Política Lingüística.

Relat curt: escrit en valencià, amb una extensió entre 4 i 6 fulls i dotat amb 200 €. Ajuntament de Paterna, Regidoria de Política Lingüística.

Contes infantils escrits per adults: escrit en valencià, amb una extensió entre 4 i 6 fulls i dotats amb 200 €. Patrocina: Ajuntament de Paterna, Regidoria de Política Lingüística.

Premi de prosa “Estudi de l’impacte econòmic de la Festa de Moros i Cristians en la vida socioeconòmica de la ciutat de Paterna”: escrit en valencià o castellà. Amb una extensió mínima de 20 fulls i dotat amb 300 €. Patrocina: Federació d'Intercomparses de Paterna.

Premi de prosa “Històries reals o fictícies sobre la nostra Cordà i/o qualsevol manifestació festiva lligada a la pólvora”: escrit en valencià o castellà, amb una extensió mínima de 4 fulls i dotat amb 300 €. Patrocina: Interpenyes de Paterna.

Premi Xafarnat: “Estudi d’Etnologia: costums, folklore i tradicions a Paterna als segles XVIII i XIX”: en valencià, mínim 15 fulls, dotat amb 200 €. Patrocina: Grup de Danses Xafarnat

Premi “Coses de Paterna”: (històries, relats imaginaris, contes ambientats a Paterna...), escrit en valencià, mínim 10 fulls, i dotat amb 200 €. Patrocina: A3 Paterna.

Premi Reial Confraria del Santíssim Crist de la Fe i Sant Vicent Ferrer: “ El Sant Calze de l'Últim Sopar i Paterna”: amb una extensió mínima de 25 pàgines i màxima de 100 pàgines, en valencià o castellà, i dotat amb 500 €. Patrocina: Reial Confraria del Santíssim Crist de la Fe i Sant Vicent Ferrer.

Per a més informació [consultar les bases dels premis ací](/images/pdf/es/noticias/2015/04/JOCSFLORALS15.pdf "Bases de los premios")